Page:Monk and the miller's wife (1).pdf/8

[8] Bess, fretting, ſcarcely held frae greeting, The priest, inclos'd ſtood vex'd and ſweating. "O wow!” ſaid Hab, "if one might ſpeer, Dear, Master James wha brought our cheer? Sic laits appear to us ſae awfu'! We hardly think your learning lawfu'” "To bring your doubts to a conclusion," Says James, know I'm a Rosicrucian; Ane of the ſet that never carries On traffic with black deels or fairies: There's mony a ſp'rit that's no a deel, That constantly around us wheel. There was a ſage call'd Albumazor, Whase wit was gleg as mony razor Frae this great man we learn'd the ſkill To bring these gentry to our will: And they appear, when we've a mind, In ony ſhape of human kind : Now, if you'll drap your foolish fear, I'll gar my Pacolet appear" Hab fidg'd and laugh, his elbuck clew, Baith fear'd and fond a ſpirit to view! At last his courage wan the day, He to the ſcholar's wil gave way: Bessy by this began to ſmell A rat, but kept her mind to'r ſell : She pray'd like howdy in her drink, But meantime tipt young James a wink. James frae his e'e an answer ſent. Which made the wife right wiel content: Then turn'd to Hab, and thus advis'd : " Whate'er you ſee, be nought ſurpriz'd; But, for your ſaul, move not your tongue, And ready ſtand with a great roag; Syne, as the ſp'rit gangs marching out, Be ſure to lend him a ſound rout: